30.4.2014 Jurnalul Oficial al Uniunii Europene L 128/43 DECIZIA CONSILIULUI din 14 aprilie 2014 privind prelungirea Acordului de cooperare ştiințifică și tehnologică dintre Comunitatea Europeană și Guvernul Statelor Unite ale Americii (2014/240JUE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) litera (a) punctul (v), având în vedere propunerea Comisiei Europene, având în vedere aprobarea Parlamentului European, întrucât: (1)  Prin Decizia 98/591/CE (), Consiliul a aprobat încheierea Acordului de cooperare ştiințifică și tehnologică dintre Comunitatea Europeană şi Guvernul Statelor Unite ale Americii („acordul”). (2)  Conform articolului 12 litera (b) din acord, acesta este încheiat pentru o durată inițială de cinci ani, iar durata acestuia poate fi prelungită, cu eventuale modificări, pentru perioade suplimentare de cinci ani prin acordul comun în formă scrisă al părților. (3) Prin Decizia 2009/306/CE a Consiliului (?), acordul a fost prelungit pentru o perioadă suplimentară de cinci ani. (4)  Părţile la acord consideră că prelungirea rapidă a acestui acord ar fi în interesul lor reciproc. (5)  Conținutul acordului prelungit este identic cu conținutul acordului care expiră la 14 octombrie 2013. (6)  Prelungirea acordului ar trebui să fie aprobată în numele Uniunii Europene, ADOPTĂ PREZENTA DECIZIE: Articolul 1 Prin prezenta decizie se aprobă, în numele Uniunii, prelungirea Acordului de cooperare ştiințifică şi tehnologică dintre Comunitatea Europeană și Guvernul Statelor Unite ale Americii pentru o perioadă suplimentară de cinci ani. Articolul 2 Preşedintele Consiliului notifică, în numele Uniunii, Guvernul Statelor Unite ale Americii în legătură cu încheierea, de către Uniune, a procedurilor interne necesare pentru prelungirea acordului în conformitate cu articolul 12 litera (b) din acesta. () Decizia 98/591/CE a Consiliului din 13 octombrie 1998 privind încheierea Acordului de cooperare ştiințifică şi tehnologică dintre Comunitatea Europeană și Guvernul Statelor Unite ale Americii (JOL284,22.10.1998, p. 35). ()) Decizia 2009/306/CE a Consiliului din 30 martie 2009 privind extinderea și modificarea Acordului de cooperare ştiințifică și tehnologică între Comunitatea Europeană și guvernul Statelor Unite ale Americii O L 90, 2.4.2009, p. 20).